CELEX: 22012D0123
Language: da
Date: 2012-07-13 00:00:00
Title: Det Blandede EØS-udvalgs afgørelse nr. 123/2012 af 13. juli 2012 om ændring af bilag I (Dyre- og plantesundhed) til EØS-aftalen

8.11.2012   
            
            
               DA
            
            
               Den Europæiske Unions Tidende
            
            
               L 309/1
            
         DET BLANDEDE EØS-UDVALGS AFGØRELSE
   Nr. 123/2012
   af 13. juli 2012
   om ændring af bilag I (Dyre- og plantesundhed) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag I til aftalen blev ændret ved Det Blandede EØS-udvalgs afgørelse nr. 104/2012 af 15. juni 2012 (1).
            
         
               (2)
            
            
               Kommissionens forordning (EU) nr. 87/2011 af 2. februar 2011 om udpegelse af et EU-referencelaboratorium for biers sundhed, om supplerende ansvarsområder og opgaver for dette laboratorium og om ændring af bilag VII til Europa-Parlamentets og Rådets forordning (EF) nr. 882/2004 (2) skal indarbejdes i aftalen.
            
         
               (3)
            
            
               Denne afgørelse vedrører retsforskrifter om levende dyr, bortset fra fisk og akvakulturdyr. Retsforskrifter om disse forhold gælder ikke for Island som anført i stk. 2 i indledningen til kapitel I i bilag I til aftalen. Denne afgørelse skal derfor ikke gælde for Island.
            
         
               (4)
            
            
               Denne afgørelse vedrører retsforskrifter om veterinære spørgsmål. Retsforskrifter om veterinære spørgsmål gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein, jf. de sektorspecifikke tilpasninger i bilag I til aftalen. Denne afgørelse skal derfor ikke gælde for Liechtenstein —
            
         VEDTAGET DENNE AFGØRELSE:
   Artikel 1
   Følgende led indsættes i punkt 11 (Europa-Parlamentets og Rådets forordning (EF) nr. 882/2004/EF) i kapitel I i bilag I til aftalen:
   
               »—
            
            
               
                  32011 R 0087: Kommissionens forordning (EU) nr. 87/2011 af 2. februar 2011 (EUT L 29 af 3.2.2011, s. 1).«
            
         Artikel 2
   Den norske udgave af forordning (EU) nr. 87/2011, der offentliggøres i Den Europæiske Unions Tidendes EØS-tillæg, er autentisk.
   Artikel 3
   Denne afgørelse træder i kraft den 14. juli 2012, forudsat at alle meddelelser er indgivet til Det Blandede EØS-udvalg i henhold til aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 13. juli 2012.
      
         
            På Det Blandede EØS-udvalgs vegne
         
         Atle LEIKVOLL
         
            Formand
         
      
   
   
      (1)  EUT L 270 af 4.10.2012, s. 3.
   
      (2)  EUT L 29 af 3.2.2011, s. 1.
   
      (3)  Ingen forfatningsmæssige krav angivet.